google/wiki40b huggingface dataset:
Ρωξάνη

Καταγωγή

Γεννήθηκε περίπου το 341 π.Χ. στην Βακτρία (σύγχρονο Νότιο Τατζικιστάν και βόρειο Αφγανιστάν)  με πατέρα τον πολέμαρχο Οξυάρτη.

Γάμος

Παντρεύτηκε τον Αλέξανδρο το 327 π.Χ., μετά την κατάκτηση του βράχου της Σογδιανής, φρουρίου του πατέρα της από τον Αλέξανδρο. Πιθανώς ο γάμος τους να είχε πολιτική σκοπιμότητα για το εξευμενισμό των Βακτρικών Σατραπιών αλλά ο Αλέξανδρος είχε δηλώσει ερωτευμένος. Η Ρωξάνη τον συνόδευσε στην εκστρατεία του στην Ινδία και γέννησε τον γιο τους Αλέξανδρο Δ' μετά τον θάνατο του Αλεξάνδρου στη Βαβυλώνα το 323 π.Χ..

θάνατος

Ο θάνατος του Μεγάλου Αλεξάνδρου άφησε εκτεθειμένους τη Ρωξάνη και το γιo της, οι οποίοι έπεσαν θύματα θανάσιμης δηλητηρίασης περίπου το 311 ή 309 π.Χ. μετά από παρέμβαση του Κασσάνδρου, καθώς ο 13χρονος Αλέξανδρος Δ' ήταν ο μόνος νόμιμος διάδοχος της τεράστιας αυτοκρατορίας. Η δηλητηρίαση τελέστηκε από τον Γλαυκία, αξιωματικό των Εταίρων.
Συμμετοχή της Εσθονίας στη Eurovision

Ιστορία

Το ρεκόρ της Εσθονίας στον διαγωνισμό ήταν επιτυχημένο από το 1996 έως το 2002, μόνο που δεν κατάφερε ποτέ να κάνει τις 10 κορυφαίες (το 1998, όταν κατέληξε στη 12η θέση). Η πρώτη νίκη της χώρας έλαβε χώρα το 2001, όταν ο Tanel Padar και ο Dave Benton, μαζί με το 2XL, τραγούδησαν "Everybody" και έλαβαν 198 βαθμούς, κάνοντας την Εσθονία την πρώτη πρώην ΕΣΣΔ να κερδίσει τον Διαγωνισμό και τη δεύτερη χώρα της Ανατολικής Ευρώπης μετά τη Γιουγκοσλαβία. Ως εκ τούτου, ο διαγωνισμός 2002 πραγματοποιήθηκε στην Εσθονία, στην πρωτεύουσα Ταλίν.
Από το 2004 έως το 2008, η Εσθονία δεν κατόρθωσε να φτάσει στους τελικούς, έχοντας ως επί το πλείστον χαμηλά αποτελέσματα - κατά τη διάρκεια αυτής της περιόδου η καλύτερη είσοδό του ήταν η 11η θέση στον ημιτελικό του 2004 από τον Neiokõsõ με το "Tii", τραγουδιέται στη γλώσσα Võro, Μια νοτιο-εσθονική διάλεκτο.
Παρά την είδηση ​​ότι η Εσθονία θα μπορούσε να αποσυρθεί από το διαγωνισμό του 2009, που θα διεξαχθεί στη Μόσχα της Ρωσίας, λόγω του πολέμου στη Νότια Οσετία, η Eesti Rahvusringhääling (ERR) επιβεβαίωσε ότι λόγω της δημόσιας ζήτησης η Εσθονία θα στείλει εισδοχή στη Μόσχα. Μετά από ένα νέο εθνικό τελικό, ο Eesti Laul, εισήχθη για να επιλέξει την είσοδο της Εσθονίας, ο νικητής ήταν η Urban Symphony με το "Rändajad" (Nomads ή Travellers), που είχε κτυπήσει την αγαπημένη του τηλεοπτική Laura με τις ψήφους μιας κριτικής επιτροπής.
Στο δεύτερο ημιτελικό του διαγωνισμού του 2009, η Urban Symphony προσδιόρισε την Εσθονία στον τελικό του διαγωνισμού για πρώτη φορά από το 2003, παίρνοντας 115 πόντους και τοποθετώντας την 3η θέση. Ο όμιλος πραγματοποίησε το 15ο στον τελικό, όπου έλαβε 129 πόντους, τοποθετώντας το 6ο των 25 ανταγωνιστικών συμμετοχών καθώς και το υψηλότερο μη αγγλικό τραγούδι στο διαγωνισμό του 2009.
Το 2010, η Εσθονία δεν κατάφερε να προκριθεί στον τελικό, με το τραγούδι "Siren" του Malcolm Lincoln.
Το 2011, η Εσθονία εκπροσωπήθηκε από τον Getter Jaani με το τραγούδι "Rockefeller Street". Ήταν το αγαπημένο του πρωταθλήματος για τη νίκη του bookmakers μαζί με τη Γαλλία. Εξυπηρέτησε στον τελικό, αλλά τελικά κατέβαλε τις 24 από τις 25 συμμετοχές - που έδινε το αποτέλεσμα του Silvi Vrait για το 1994 για τη χειρότερη θέση της Εσθονίας στον τελικό του διαγωνισμού.
Το 2012, ο Ott Lepland προσδιόρισε την Εσθονία στον τελικό με το τραγούδι του "Kuula", καταλήγοντας στην 4η θέση στον δεύτερο ημιτελικό. Στον τελικό, ισοφάρισε το αποτέλεσμα της Εσθονίας το 1999 και το 2009, καταλήγοντας στο 6ο. Μαζί με την "Urban Symphony" το 2009, το "Kuula" έδωσε στην Εσθονία το καλύτερο αποτέλεσμα στον διαγωνισμό από το 2009.
Σαμπού Γιαταμπαρέ

Καριέρα

Ο Σαμπού Γιαταμπαρέ έκανε τα πρώτα του επαγγελματικά ποδοσφαιρικά στη Γαλλική Καέν, στην οποία παρέμεινε μέχρι το 2011 πραγματοποιώντας συνολικά με τη γαλλική ομάδα 59 συμμετοχές, πετυχαίνοντας 6 γκολ και μοιράζοντας 7 ασίστ.
Ο Γιαταμπαρέ είχε αρκετά μεγάλη εξέλιξη στη διάρκεια παραμονής του στην Καέν και πραγματοποιούσε κατά διαστήματα πολύ καλό ποδόσφαιρο με αποτέλεσμα να κινήσει το ενδιαφέρον αρκετών ομάδων για την απόκτησή του.
Τελικά, τον Αύγουστο του 2011, ο Γιαταμπαρέ μεταπήδησε στο Μονακό για χάρη της ομώνυμης ομάδας μετά από πρόταση ύψους ενός εκατομμυρίου που κατέθεσαν οι Μονεγάσκοι στη γαλλική ομάδα. Στη Μονακό δεν πήρε αρκετές ευκαιρίες με αποτέλεσμα τη σεζόν 2011-2012 να έχει πραγματοποιήσει συνολικά 9 εμφανίσεις και να έχει πετύχει μόλις ένα γκολ. 
Το καλοκαίρι του 2012 η Μονακό τον άφησε ελεύθερο και τον απέκτησε η Μπαστία παρά το γεγονός ότι την απόκτησή του επεδίωξαν και άλλες ευρωπαϊκές ομάδες μεγαλύτερου μεγέθους. Στη Μπαστία παρέμεινε για μία σεζόν πραγματοποιώντας συνολικά 32 εμφανίσεις -τις περισσότερες ως βασικός-, πετυχαίνοντας ένα γκολ και μοιράζοντας τρεις ασίστ. 
Οι πολύ καλές του εμφανίσεις με την ομάδα της Μπαστία προκάλεσαν και πάλι το ενδιαφέρον αρκετών ομάδων της Ευρώπης. Τελικά, τον Αύγουστο του 2013, ο Ολυμπιακός Πειραιώς κατέθεσε επίσημη πρόταση ύψους 2.200.000 ευρώ για να αποκτήσει τα δικαιώματα του παίκτη, όπως και έγινε με τον Γιαταμπαρέ να υπογράφει συμβόλαιο τριετούς διαρκείας. Ο Σαμπού Γιαταμπαρέ αποτέλεσε προσωπική εισήγηση του Σύμβουλου Στρατηγικής της Διοίκησης της ΠΑΕ Ολυμπιακός, του Κριστιάν Καρεμπέ.

Διεθνείς συμμετοχές

Ο Σαμπού Γιαταμπαρέ έχει πραγματοποιήσει συνολικά 2 εμφανίσεις με την εθνική ομάδα Κ21 της Γαλλίας ενώ με το Μάλι έχει πραγματοποιήσει μέχρι στιγμής έξι εμφανίσεις. Το επίσημο ντεμπούτο του στην εθνική ομάδα Μάλι ανδρών το πραγματοποίησε το 2008, όντας μόλις 19 ετών.
Σερεμπριάνσκ

Ιστορία

Ιδρύθηκε το 1953 ως ο αστικού τύπου οικισμός Σερεμπριάνκα. Ο σκοπός του οικισμού ήταν να φιλοξενήσει τους εργαζομένους στην κατασκευή του υδροηλεκτρικού εργοστάσιου Μπουχτάρμα. Το χωριό Νοβοαλεξαντρόβκα βρίσκεται στο χώρο που είναι σήμερα το Σερεμπριάνσκ. Στις 9 Ιουλίου 1962 χορηγήθηκε καθεστώς πόλης με την επαρχία Ζιργιάν.

Βιομηχανία

Το Σερεμπριάνσκ εξυπηρετεί κυρίως το υδροηλεκτρικό εργοστάσιο. Υπάρχει, επίσης, ένα εργοστάσιο χημικών.

Μεταφορές

Η πόλη εξυπηρετείται σιδηροδρομικώς με το Οσκεμέν και το Ζιργιανόβσκ.
Το Σερεμπριάνσκ έχει πρόσβαση στον ασφαλτοστρωμένο δρόμο που βρίσκεται στην δεξιά όχθη του ποταμού Ιρτύς και συνδέει το Οσκεμέν και το Ζιργιανόβσκ.
Αριστείδης Οικονόμος

Βιογραφικά στοιχεία

Γεννήθηκε στα Καλάβρυτα το 1835. Ήλθε στην Αθήνα όπου τέλειωσε το Γυμνάσιο και σπούδασε νομικά στο Πανεπιστήμιο Αθηνών όπου αποφοίτησε το 1857.Εργάστηκε δικαστικός στην Πάτρα ενώ ως αντιοθωνικός μετείχε στα γεγονότα του Οκτωβρίου του 1862. Έπειτα διορίσθηκε ανακριτής στην Ερμούπολη όπου κατά την παραμονή του εκεί συνδέθηκε με φιλία με τον Χριστόδουλο Ευαγγελίδη. Εξάσκησε το επάγγελμα του δικαστή έως το 1878 κι έπειτα δίδαξε στο Πανεπιστήμιο Αθηνών πολιτική οικονομία . Διετέλεσε πρωτοδίκης, πρόεδρος πρωτοδικών, εφέτης και Εισαγγελέας εφετών. Εξέδωσε το περιοδικό περιοδικό Οικονομική Επιθεώρησις από το 1873 έως το 1890 και το περιοδικό Εφημερίς των Φυλακών, επίσης και δύο εφημερίδες Νέαι Ιδέαι και Υπερασπιστής του Λαού.
Πολιτεύτηκε και εκλέχτηκε ανεξάρτητος βουλευτής Καλαβρύτων στις εκλογές του 1879 και 1885 ως βουλευτής Αττικής.
Απεβίωσε στην Αθήνα το 1890, παντρεύτηκε αδελφή του Δ. Βικέλα και γιος του ήταν ο Αλέξανδρος Οικονόμος.

Πολιτική και κοινωνική φιλοσοφία του Αριστείδη Οικονόμου

Ασχολούμενος με την πολιτική οικονομία είναι οπαδός του φιλελευθερισμού. Εισάγει και καλλιεργεί το συνεταιριστικό πνεύμα, φροντίζει για την ανομόρφωση του κλήρου και συγκρούεται με την επίσημη εκκλησία. Πιστεύει στην αξία της λαϊκής κυριαρχίας, ενεργεί προς την κατεύθυνση της οργάνωσης της εργατικής τάξης, καθιερώνει μεθοδικά το θεσμό της απεργίας. Υπερασπίζεται τον Τρικούπη και αργότερα τον Κλεάνθη Τριαντάφυλλο, οι οποίοι είχαν καταδιωχθεί για εξύβριση βασιλικών προσώπων.
Λακσέβινε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό βρίσκεται επί της αριστερής όχθης του ποταμού Νέρετβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Μανιάτικος

O Μανιάτικος χορός, είναι ένας διμερής κυκλικός χορός, ηρωικού περιεχομένουπου και χορεύεται κυρίως στην περιοχή της Μάνης.
Ο χορός χορεύεται σε ρυθμό των 2/4. Οι χορευτές σχηματίζουν έναν ανοιχτό κύκλο με μέτωπο προς το κέντρο με τα πόδια τους να είναισε στάση προσοχής. Τα χέρια συνδέονται με τη λαβή της Τράτας (σταυρωτά). Ο χορός αποτελείται από δύο στροφές, κάθε μια από τις οποίες έχει ξεχωριστό αριθμό βημάτων. Στο χορό λαμβάνει μέρος μεγάλου αριθμού ατόμων, χρησιμοποιώντας το τραγούδι «Στης Μάνης μας τ’ απάτητα βουνά, Μανιάτες και Μανιάτισσες...»
Πάουλο Κασόμα

Πολιτική καριέρα

Γεννήθηκε στο δήμο Ρανγκέλ, στην πρωτεύουσα Λουάντα. Σπούδασε ηλεκτρολόγος μηχανολόγος.
Από το 1978 ως το 1979 ο Κασόμα ήταν υφυπουργός Αμύνης, αρμόδιος για Όπλα και για Τεχνολογία. Στη συνέχεια ορίστηκε υφυπουργός συγκοινωνιών και επικοινωνιών από το 1989 ως το 1992. Στις 9 Αριλίου του 1992 έγινε υπουργός Εδαφικής Διοίκησης.
Στη συνέχεια ανέλαβε κυβερνήτης της επαρχίας Χουάμπο και πρώτος γραμματέας του Λαϊκού Κινήματος για την Απελευθέρωση της Ανγκόλας (MPLA) στην επαρχία αυτή. Ο Κασόμα έδωσε την ευκαιρία σε πολλούς λευκούς γεωργούς, οι οποίοι είχαν χάσει τη γη τους λόω του αναδασμού στη Ζιμπάμπουε, να εγκατασταθούν ξανά στην επαρχία Χουάμπο, σε 10.000 εκτάρια παραμελημένης γης. Αυτό έγινε ειδικά στην Τσιπίπα, ενώ τους επιτράπηκε να καλλιεργήσουν καλαμπόκι. Ο Κασόμα εξελέγη στο Πολιτικό Γραφείο του MPLA από το 5ο τακτικό συνέδριο του Κινήματος, το Δεκέμβριο του 2003.

Πρωθυπουργία

Έπειτα από τη νίκη του κόμματός του στις βουλευτικές εκλογές το Σεπτέμβριο, ο Κασόμα επελέγη από το Πολιτικό Γραφείο του κινήματός του ως πρωθυπουργός, στις 26 Σεπτεμβρίου του 2008. Ο Πρόεδρος Ζοζέ Εντουάρντο ντος Σάντος διόρισε επίσημα (30 Σεπτεμβρίου) τον Κασόμα στην πρωθυπουργία και με το ίδιο διάταγμα ο Κασόμα έπαψε να είναι Κυβερνήτης της επαρχίας Χουάμπο. Η ορκωμοσία του νέου πρωθυπουργού έγινε την ίδια μέρα ενώπιον του Προέδρου, στο Προεδρικό Μέγαρο στη Λουάντα. Την επομένη ημέρα διορίστηκε και η κυβέρνησή του, με 35 μέλη, από τα οποία τα 17 αποτελούσαν νέα πρόσωπα στην κυβέρνηση.
Το 2010 η θέση του Πρωθυπουργού καταργήθηκε.
Στις 28 Ιουνίου 2013 ο Κασόμα διορίστηκε πρόεδρος της Επιτροπής των Διευθυντών της Banco Espírito Santo Angola, μιας μεγάλης τράπεζας στην Ανγκόλα. Συνακόλουθα αντικαταστάθηκε στην βουλευτική έδρα του στις 18 Ιουλίου 2013.
Μεσόγειος Θάλασσα

Προέλευση ονόματος

Παρά το πλήθος των παράκτιων λαών εκ των οποίων αναπτύχθηκαν με τη σειρά τους διάφοροι αρχαίοι πολιτισμοί, πρώτα εκ του Αιγαίου και της ανατολικής λεκάνης και μέχρι της δυτικής (που εξαπλώθηκαν στη συνέχεια με ενδιάμεσες αποικίες) περιέργως δεν είχε εξ αρχής και επί αιώνες ιδιαίτερο όνομα.
Ο Ηρόδοτος π.χ. χρησιμοποιεί επί μέρους ονόματα θαλασσών και κολπώσεών της αντί ενιαίου ονόματος (Α 163). Άλλοι αρχαίοι Έλληνες αναφέρονται  σε αυτήν περιφραστικά, είτε προς τον έξω από τις Ηράκλειες στήλες απλωμένο ωκεανό, είτε ως γνωστότερη την έσω από τις εν λόγω στήλες. Π.χ. ο Στράβων την ονομάζει: «η εντός και καθ΄ ημάς λεγομένη θάλασσα», προσδιορισμό που πιστά μιμήθηκαν αργότερα οι Ρωμαίοι και τον μετέφρασαν ως «Μare Νostrum» (= ημέτερη θάλασσα). Ο Διόδωρος ο Σικελιώτης την ονομάζει «θάλασσα» έναντι εκείνου του ωκεανού. Το αυτό και ο Πολύβιος, ενώ άλλοι Ρωμαίοι χρησιμοποιούν τον όρο «mare internum» ή  «mare insentinum» (= εσωτερική θάλασσα) καθώς και «Μare magnum» (=Μεγάλη θάλασσα).
Η πατρότητα του όρου «Μεσόγειος θάλασσα» ανήκει ιστορικά στους Λατίνους και μάλιστα περί τα μέσα του 3ου αιώνα, οπότε πρώτος ο Σολίνος τη ονομάζει χαρακτηριστικά «Mare Mediterraneum» ως μεταξύ δύο ηπείρων θάλασσα, καθιστάμενος ιστορικός ανάδοχος του ονόματος αυτής.
Ο 16ος και 17ος αιώνας βρίσκει τη θάλασσα αυτή να ονομάζεται: Λευκή θάλασσα, ή θάλασσα των Ελλήνων (έτσι την ονόμαζαν και οι Τούρκοι σε αντιδιαστολή με το Αιγαίο και τον Εύξεινο Πόντο). Η πατρότητα του ελληνικού όρου «Μεσόγειος» οφείλεται στον γεωγράφο - επίσκοπο Αθηνών Μελέτιο (Γεωγραφία παλαιά και Νέα,  Α 80 - 1707) με τον επιπρόσθετο χαρακτηρισμό ως «δεύτερο κόλπο του ωκεανού», εννοώντας ως πρώτο τον Βισκαϊκό.
Ιστορικά ονόματα που έχουν δοθεί για επιμέρους περιοχές της Μεσογείου είναι: Σαρδώο πέλαγος, Ιβηρικό π., Γαλλικό π., Ταρτησσός κόλπος, Βαλεαρικό π., Λυγουρικό, Λιγυστικό, Αυσώνιο, Τυρρηνό, Σικελικό, Ιωνικό, Αιγαίο, Αδρίας, Ρόδιο, Κύπριο, Κιλικίας αυλών κ.ά.

Γεωγραφική θέση

Η γεωγραφική θέση της Μεσογείου στον παγκόσμιο χάρτη της Γης προσδιορίζεται από τους γεωγραφικούς παραλλήλους και μεσημβρινούς που την πλαισιώνουν, δηλαδή από το γεωγραφικό πλάτος 30° 15’ Β. έως 45° 50’ Β. και  από το  γεωγραφικό μήκος 05° 21’ Δ. μέχρι  36° 10’ Α.
Η Μεσόγειος Θάλασσα βρίσκεται λοιπόν στο Βόρειο, στο Ανατολικό και στο Δυτικό ημισφαίριο της Γης.

Σεισμικές και ηφαιστειακές διεγέρσεις

Στην Μεσόγειο γίνονται καθημερινά σεισμοί αλλά δρουν και αρκετά ηφαίστεια, καθώς η Μεσόγειος βρίσκεται στο σημείο σύγκλισης (σύγκρουσης) των λιθοσφαιρικών πλακών της Ευρασίας και της Αφρικής. Η Ελλάδα είναι η πρώτη σε σεισμικότητα στην Μεσόγειο. 
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Κλίμα

Λόγω της θέσης της και του ότι είναι μία κλειστή θάλασσα με μόνο δύο εξόδους στις ακτές της επικρατεί γενικά ήπιο κλίμα, το οποίο ονομάζεται μεσογειακό και επικρατεί και στη χώρα μας.
531 Τσερλίνα

Φυσικά χαρακτηριστικά

Η μέση διάμετρος της Τσερλίνα εκτιμάται σε 15,2 χιλιόμετρα. O φασματικός τύπος της είναι B, ενώ το άλβεδό της είναι 0,146. Η Τσερλίνα περιστρέφεται γύρω από τον εαυτό της με άγνωστη περίοδο.
Orbit Express Airlines

Στόλος

Ο στόλος της Orbit Express Airlines αποτελείται από 1 μόνον αεροσκάφος, τύπου Airbus A300B4.
Κωδικός βασικού ναύλου

Ο κωδικός βασικού ναύλου, βασικός κωδικός ναύλου ή απλά αναφερόμενος ως κωδικός ναύλου (fare basis code), είναι ένας αλφαβητικός ή αλφαριθμητικός κωδικός που χρησιμοποιείται από τις αεροπορικές εταιρίες για να προσδιορίσει ένα είδος ναύλου και ο οποίος επιτρέπει στο προσωπικό των αεροπορικών εταιριών και των γραφείων ταξιδίων, να βρίσκουν τους κανόνες που ισχύουν στον εν λόγω ναύλο. Οι κωδικοί ναύλων αρχίζουν με ένα γράμμα, που ονομάζεται κωδικός κράτησης ή θέσης (class), το οποίο ταιριάζει με τον κωδικό γράμματος της κράτησης που είναι κρατημένο, άλλα γράμματα ή αριθμοί μπορεί να ακολουθήσουν. Συνήθως, ένας κωδικός ναύλου έχει μήκος από 3 έως 7 χαρακτήρες, αλλά δύναται να φτάσει και τους 8.

Πολλαπλοί κωδικοί βασικού ναύλου

Είναι σύνηθες σε ένα αεροπορικό εισιτήριο με πολλά σκέλη (multi-sector), να υπάρχουν περισσότεροι του ενός κωδικοί ναύλου, ιδιαιτέρως εάν πρόκειται για την μεταφορά με περισσότερες από μία αεροπορικές εταιρίες. Η εκδούσα αεροπορική εταιρία, συχνά μπορεί να έχει συμφωνίες διασύνδεσης (interline)), με άλλες αεροπορικές εταιρίες οι οποίες τις επιτρέπουν να εκδώσει εισιτήριο γι' αυτές. Ένα μειονέκτημα αυτού του συστήματος είναι ότι εάν γίνει οποιαδήποτε αλλαγή, εφαρμόζεται σε ολόκληρο εισιτήριο και όχι μόνο στο τμήμα που αλλάζει, ο πιο περιοριστικός κανόνας του ναύλου ή / και επιβάλλεται το υψηλότερο τέλος αλλαγής που μπορεί να επιβληθεί.

Συστήματα Παγκόσμιας Διανομής

Σε ένα «Παγκόσμιο σύστημα διανομής» (Global Distribution System (GDS)), ο βασικός κωδικός ναύλου, τυπικά, θα εμφανιστεί ως μέρος μιας οθόνης κομίστρων και δεν θα εμφανιστεί κανονικά στην οθόνη με τις διαθεσιμότητες.
Μερικά σύγχρονα συστήματα κράτησης θέσεων (Computer Reservations System ή Central Reservation System (CRS)), επιτρέπουν τις αναζητήσεις διαθεσιμότητας χρησιμοποιώντας παραμέτρους, όπως την ώρα της ημέρας και την χαμηλότερη τιμή και μπορεί να αναιρούν την ανάγκη στον εκδότη εισιτηρίων να έχει πρωτύτερα μελετήσει τους βασικούς κανόνες του ναύλου.

Εισιτήρια

Ο βασικός κωδικός ναύλου, συνήθως εμφανίζεται στο αεροπορικό εισιτήριο. Στα παλαιότερα χάρτινα εισιτήρια, τονίζονταν στο σχετικό απόκομμα εισιτηρίου (κουπόνι) της συγκεκριμένης πτήσης. Στα σύγχρονα ηλεκτρονικά εισιτήρια, συχνά εκτυπώνεται κάτω από τις λεπτομέρειες της πτήσης.
Ιωσήφ της Μπραγκάνσα, ιεροεξεταστής

Βιογραφία

Ήταν νόθος γιος τού Ιωάννη Ε΄ της Πορτογαλίας και της ερωμένης του Πάουλα ντε Οδιβέλας. Ο Ιωάννης Ε΄ είχε τρεις νόθους γιους, που τους είχε αναγνωρίσει. Έμεναν στο ανάκτορο τού μαρκησίου τού Λοουρίκαλ, στην περιοχή Παλάβα, έξω από τη Λισαβόνα και είναι γνωστοί ως τέκνα της Παλάβα.
Ο δομ Ιωσήφ γεννήθηκε στη Λισαβόνα και ήταν κληρικός. Έγινε υψηλός Ιεροεξεταστής της Πορτογαλίας. Απεβίωσε το 1801 στη Λισαβόνα σε ηλικία 81 ετών.
Διοργανώσεις Ε.Π.Σ. Ηπείρου 2004–05

Β ερασιτεχνική

Το πρωτάθλημα έγινε σε δυο ομίλους των 18 ομάδων.Στην αρχή της σεζόν έγινε μπαράζ μεταξύ των τέταρτων της Γ ερασιτεχνικής της προηγούμενης σεζόν,τους ΑΟ Ζωοδόχο και Αετό Μ. Περιστερίου γιατί δεν κατέβηκε στο πρωτάθλημα ο ΑΟΣ ΠΑΣ 2000.Το παιχνίδι έγινε στην Λιμνοπούλα στις 17.30.Νικητής αναδείχτηκε ο πρώτος κερδίζοντας την άνοδο.Το πρωτάθλημα στον Α όμιλο κρίθηκε στην ισοβαθμία μεταξύ ΠΑΟ Κρύας και ΠΑΣ Ατρόμητου 95.Υπερίσχυσε ο πρώτος (νίκη εκτός με 1-3 και ήττα εντός με 0-1).Μια ακόμα σημαντική ισοβαθμία υπήρξε στην γραμμή του υποβιβασμού μεταξύ ΠΑΣ Δρίσκου και ΑΣ Πήγασου.Υπερίσχυσε ο πρώτος (νίκη εκτός 1-3 και ήττα εντός με 1-2).Έτσι ήταν αυτός που έπαιξε αγώνα μπαράζ για την παραμονή με τον ΑΟ Ζωοδόχο στο τέλος της σεζόν.Τελικά ο ΠΑΣ Δρίσκος υποβιβάστηκε αφού έχασε το μπαράζ.

Γ ερασιτεχνική

Το πρωτάθλημα έγινε σε 2 ομίλους (11 και 10 ομάδες).Νέες ομάδες που δεν κατέβηκαν πέρυσι ήταν η Άνω Λαψίστα και ο ΑΟ Κοσμηράς.Αντίθετα ομάδες που κατέβηκαν πέρυσι αλλά όχι σε αυτήν είναι η ΑΕ Αετού Ξηροβουνίου,ο ΑΟ Βαπτιστού,ο Αλέκτωρ ΓΣ Ιωαννίνων και ο ΑΟ Μαντείου.

Κύπελλο

Στο κύπελλο συμμετέχουν τα σωματεία της ΕΠΣΗΠ.Το κύπελλο ήταν αφιερωμένο στην μνήμη του παράγοντα Παύλου Νασιάκου.

1η φάση

ΑΕ Δαφνούλας-Αγροτικός Καστρίτσας 0-2
ΠΑΟ Κόνιτσας-ΑΟ Παρακαλάμου 1-4
ΑΕ Καμποχωρίων-Θύελλα Ελεούσας 0-3
ΑΟ Ανατολής-ΠΑΟ Καρδαμητσίων 5-0
Δόξα Κρανούλας-ΣΦ Ολυμπιακός Ιωαννίνων 5-0
Θύελλα Κατσικάς-ΑΟ Μουζακαίοι 5-0
ΑΕ Πλατανιάς-ΠΑΣ Αβέρωφ 2001 2-1
ΠΑΟ Ασβεστοχωρίου-ΑΕ Ραφταναίων 2-1
ΑΟ Πεδινής-ΑΣ Άγιος Δημήτριος 5-0
ΠΑΣ Αλμυρός Βουνοπλαγιάς-ΠΑΟ Κρύας 0-0 (0-1 παρ.)
ΠΑΟ Πεντέλης-ΑΣ Φλόγα Πετσαλίου 4-0
ΑΣ Αετός Νήσου-Ατρόμητος Κουκλεσίου 1-2
Θρίαμβος Σαρ/ναίων-Αστήρ Αμφιθέας 0-1
ΠΑΣ Δρίσκος-ΑΕ Πραμάντων 7-0
ΜΑΣ Νικηφόρος Κ. Λαψίστας-Ηπειρωτικός Μαρμάρων 2-3
Πασσαρ. Ροδοτοπίου-Αετός Μ. Περιστερίου 8-0
ΠΑΣ Μετσόβου-ΠΑΣ Γιάννινα (ερασ.) 5-2
ΑΕ Γιάννενα-ΠΑΣ Ατρόμητος 95 4-0
ΑΟ Παναμπελειακός-ΑΕ Μικρασιατών 1-6
Κεντ. Μουσιωτίτσας-ΑΟ Μαβίλης 5-0
ΑΟ Βελισσαρίου-Σταυρ. Συρράκου 2-3
Αετός Χαροκοπίου-ΠΑΟ Κουτσελιού 4-1
Πίνδος Κόνιτσας-ΑΟ Ζίτσας 3-2
ΑΕ Αναγενν. Κεφαλοβρ-ΑΣ Ελεούσα 94 3-1
Ελπίδες Ιωαννίνων-ΑΟ Αμπελόκηποι 1-3
ΑΕ Καρυών-Άνω Λαψίστα 3-0
ΑΕΔ Πωγωνάτος-ΠΑΣ Περιβλέπτου 5-5 (10-9 πεν)
ΑΕ Ρίζας-Προοδ. Περάματος 1-1 (1-2 παρ.)
ΑΕ Χουλιαράδων-ΠΑΟ Ηλιόκαλης 2-0
Τιτάν Λογγάδων-ΑΣ Αχέρων Ρομανού 2-0

3η φάση

ΑΟ Ανατολής-Δόξα Κρανούλας 1-0
Σταυρ. Συρράκου-Αετός Χαροκοπίου 1-0
Προοδ. Περάματος-Ηπειρωτικός Μαρμάρων 6-1
ΑΕ Αναγενν. Κεφαλοβρ.-ΑΕ Γιάννενα 1-3
Θύελλα Κατσικάς-ΠΑΟ Πεντέλης 4-0
ΑΕ Πλατανιάς-ΑΟ Αμπελόκηποι 1-4
ΑΕΔ Πωγωνάτος-Τιτάν Λογγάδων 4-2
Κεντ. Μουσιωτίτσας-ΑΕ Καρυών 2-2 (4-2 παρ.)

4η φάση

ΑΕ Γιάννενα-Θύελλα Κατσικάς
ΑΟ Ανατολής-ΑΟ Αμπελόκηποι 3-0
ΑΕΔ Πωγωνάτος-Κεντ. Μουσιωτίτσας 0-2
Προοδ. Περάματος-Σταυρ. Συρράκου 1-2

5η φάση

ΑΟ Ανατολής-Σταυρ. Συρράκου 4-2
Κεντ. Μουσιωτίτσας-ΑΕ Γιάννενα 0-1

6η φάση

Ο αγώνας στους Ζωσιμάδες στις 16 Μαρτίου 2005 στις 19.00
ΑΟ Ανατολής-ΑΕ Γιάννενα 1-2
Μπαγκς Μπάννυ (περιοδικό)

Κυκλοφορία του 1ου τεύχους

Μέχρι τα τέλη Απριλίου του 1970, οι ιστορίες του Μπαγκς Μπάννυ και των υπόλοιπων ηρώων της Warner Bros δημοσιεύονταν στο εβδομαδιαίο περιοδικό Γέλιο και Χαρά το οποίο εκδιδόταν απ' τις Εκδόσεις Πεχλιβανίδη. Όμως τότε ο Πελιβανίδης αποφάσισε να σταματήσει οριστικά την έκδοση του συγκεκριμένου περιοδικού επειδή οι πωλήσεις του κυμαίνονταν σε πολύ χαμηλά επίπεδα. Έτσι στις αρχές του 1976 ο Ιωάννης Δραγούνης εξασφάλισε το δικαίωμα να ξαναφέρει τους ήρωες αυτούς στη χώρα μας δημοσιεύοντας τις ιστορίες τους σε ένα περιοδικό κόμικς και την Τετάρτη 11 Αυγούστου του έτους εκείνου κυκλοφόρησε στα περίπτερα το 1ο τεύχος του εβδομαδιαίου περιοδικού κόμικς Μπαγκς Μπάννυ. Το Σεπτέμβριο του 1982 το περιοδικό απέκτησε νέο σχήμα. Στο περιοδικό αυτό δε δημοσιεύονταν μόνο ιστορίες του λαγού Μπαγκς Μπάννυ αλλά και ορισμένων άλλων ηρώων της Warner Bros(Ντάφυ Ντακ, Τουίτυ, Σιλβέστρος, Έλμερ Φαντ, Γιόσεμιτ Σαμ) και δεν κυκλοφορούσε μόνο σε εβδομαδιαία τεύχη αλλά στις αρχές κάθε μήνα κυκλοφορούσε ένας τόμος αποτελούμενος από 4 τεύχη.

Οριστική αναστολή της κυκλοφορίας του περιοδικού

Το συγκεκριμένο εβδιμαδιαίο περιοδικό κόμικς ανέστειλε οριστικά την κυκλοφορία του στα τέλη Ιανουαρίου του έτους 1985. Συγκεκριμένα το τελευταίο τεύχος του είχε αύξοντα αριθμό 439 και κυκλοφόρησε στα περίπτερα στις 30 Ιανουαρίου 1985. Ο λόγος ήταν πως από  ένα σημείο κι ύστερα του ήταν εντελώς αδύνατο να ανταγωνιστεί τα περιοδικά με ιστορίες των ηρώων της Disney.

Νέα εκδοχή του περιοδικού Μπαγκς Μπάννυ(το μηνιαίο Σούπερ Μπαγκς Μπάννυ)

Μόλις η εκδοτική εταιρεία Ι. Γ. Δραγούνης Α. Ε. σταμάτησε την κυκλοφορία οτυ εβδομαδιαίου Μπαγκς Μπάννυ,
δέχτηκε εκατοντάδες τηλεφωνήματα από Ελληνόπουλα, αγόρια και κορίτσια, τα οποία παραπονέθηκαν πως η εταιρεία
σταμάτησε την κυκλοφορία του περιοδικού χωρίς να τα ενημερώσει. Μόλις οι υπεύθυνοι της εταιρείας διαπίστωσαν πως 
τα παιδιά δε σταματούσαν να τηλεφωνούν και να παραπονιούνται, αποφάσισαν να θέσουν σε κυκλοφορία μια νέα εκδοχή
του πειοδιού Μπαγκς Μπάννυ. Το μηνιαίο Σούπερ Μπαγκς Μπάννυ. Το 1ο τεύχος αυτής της νέας εκδοχής κυκλοφόρησε στις
αρχές Ιουνίου του 1985. Όμως κι αυτή η νέα εκδοχή δεν έμεινε σε κυκλοφορία για πολύ καιρό. Λίγες μέρες μετά την Πρωτοχρονιά
του 1986 κυκλοφόρησε το 7ο τεύχος το οποίο έμελλε να' ταν και το τελευταίο. Το Καλοκαίρι του έτους αυτού, τα 7 τεύχη αυτής της νέας εκδοχής επανακυκλοφόρησαν σε 2 τόμους. Έτσι το περιοδικό Μπαγκς Μπάννυ ολοκλήρωσε οριστικά τον κύκλο του.
Ροβέρτος του Τάραντος

Βιογραφία

Ήταν ο πρώτος γιος του Φιλίππου Α΄ πρίγκιπα του Τάραντα και της Αικατερίνης Β΄ του Βαλουά τιτουλάριας Λατίνας Αυτοκράτειρας της Κωνσταντινούπολης. Μετά τον θάνατο του πατέρα του αναδείχθηκε νόμιμος κληρονόμος του πριγκιπάτου της Αχαΐας, λόγω όμως αντιρρήσεων εκ μέρους του θείου του Ιωάννη κόμη της Γραβίνας, προέκυψε διαφορά για τα κληρονομικά δικαιώματα, η οποία λύθηκε το 1336 με τη μεσολάβηση του πλούσιου Φλωρεντινού Νικολό Ατσαγιόλι, επιτρόπου των παιδιών του Φιλίππου Α΄. Σύμφωνα με το συμβιβασμό που ακολούθησε, ο Ιωάννης έλαβε τις κτήσεις του Οίκου του στην Ήπειρο, παραχωρώντας στο Ροβέρτο τα δικαιώματα τού πριγκιπάτου της Αχαΐας και της παλατινής κομητείας (δουκάτου) της Κεφαλληνίας & Ζακύνθου. Από τότε ο Ροβέρτος ετιτλοφορείτο «Κύρης Ροβέρτος, χάριτι Θεού Αχαΐας και Τάραντος πρίγκιψ και Κεφαλληνίας & Ζακύνθου κόμης παλατινός». Λόγω του νεαρού της ηλικίας του, την εξουσία ασκούσε η μητέρα του Αικατερίνη Β΄, μέχρι που αυτή απεβίωσε το 1346.
Τον Οκτώβριο του 1347 ο Ροβέρτος νυμφεύτηκε την Μαρία των Βουρβόνων, κόρη του Λουδοβίκου Α΄ δούκα του Μπουρμπόν, αλλά δεν απέκτησαν παιδιά. Λίγο αργότερα ο Ροβέρτος έδωσε όρκο πίστεως στην Ιωάννα Α΄ της Νάπολης και μετέβη μαζί με τον δευτερότοκο, ετεροθαλή αδελφό του Φίλιππο για να την υπερασπισθεί, ηγούμενος των Ναπολιτάνων στην μάχη του Βενεβέντου ενάντια στον επιτιθέμενο Λουδοβίκο Α΄ των Καπετιδών-Ανζού της Ουγγαρίας. Η Νάπολη όμως κατελήφθη το 1348 και οι δύο αδελφοί αιχμαλωτίστηκαν.  
Για την απελευθέρωσή τους επενέβη η σύζυγος του Ροβέρτου, η οποία μετέβη στην Φλωρεντία και με την μεσιτεία του πάπα Κλήμη Ζ΄ και των μεγιστάνων του Βενεβέντου, αδελφών Πέτρου, Λουδοβίκου και Λεονάρδου των Τόκκων, κατόρθωσε -ύστερα από τετράχρονη προσπάθεια- να ελευθερώσει τους δύο αδελφούς.
Κατά τη διάρκεια της αιχμαλωσίας των δύο αδελφών, στα νησιά του Ιονίου επικρατούσε αναρχία και γινόντουσαν συνεχείς εχθρικές εισβολές. Με την επάνοδό του ο Ροβέρτος επανέφερε την τάξη και, αφού συμμάχησε με τον Ρωμαίο Αυτοκράτορα στην Κωνσταντινούπολη, καθάρισε το Ιόνιο από τους πειρατές το 1356, συνοδευόμενος πάντοτε από τον Λεονάρδο Τόκκο. Στην συνέχεια επέστρεψε στην Νάπολη, όπου έδωσε σύζυγο στον Λεονάρδο την αδελφή του Φραγκίσκα ως αμοιβή για τις υπηρεσίες του στην διάρκεια της αιχμαλωσίας και του παραχώρησε την παλατινή κομητεία (δουκάτο) της Κεφαλληνίας, Ζακύνθου, Ιθάκης & Εχινάδων το 1357. Από τότε αρχίζει η εποχή της δυναστείας των Τόκκων.
Ο Ροβέρτος απεβίωσε στις 10 Σεπτεμβρίου του 1364 σε ηλικία 46 ετών.

Οικογένεια

Νυμφεύτηκε το 1347 τη Μαρία των Βουρβόνων, κόρη του Λουδοβίκου Α΄ δούκα του Μπουρμπόν· δεν απέκτησαν απογόνους.